**Πράσινο φως Χρυσοχοϊδη για αποθηρίωση των ΜΑΤ**

Το ντροπιαστικό για Δημοκρατία όργιο βίαιης αυθαιρεσίας των ΜΑΤ που αποτυπώθηκε από τους αυτόπτες φωτορεπόρτερ και έφτασε στις οθόνες όλων μας, για τον Υπουργό «Προστασίας του Πολίτη» δε συνέβη ποτέ: Ο κ Χρυσοχοϊδης με ανακοίνωσή του βγήκε και κάλυψε πλήρως τις αγριότητες των ΜΑΤ.

Ο κ Χρυσοχοίδης με αυτή του την κίνηση αχρήστευσε οποιαδήποτε ελεγκτική διαδικασία, «ανεξάρτητη» αρχή και ΕΔΕ, και  έδωσε την πιο επίσημη ευλογία στο τσαλαπάτημα των κανόνων, στους εξευτελισμούς, τις σεξουαλικές κακοποιήσεις, το κρύψιμο των διακριτικών, τις παραβιάσεις βασικών δικαιωμάτων.

Πλέον κανείς πολίτης δεν είναι ασφαλής απέναντι στους «προστάτες» του, κάτι που είναι ζήτημα χρόνου να νιώσουν στο πετσί τους αυτοί που επιχαίρουν για τα «λυμένα χέρια της Αστυνομίας».

Όσο ο κ. Μητσοτάκης διατηρεί τον κ. Χρυσοχοϊδη στη θέση του, χρεώνεται προσωπικά αυτή την κατάλυση των κανόνων της Δημοκρατίας.

Οι υπόλοιποι κατ’ όνομα φιλελεύθεροι του κυβερνώντος κόμματος, έχουν δύο επιλογές: ή να αποδοκιμάσουν δημόσια και ηχηρά τις τακτικές του κ. Χρυσοχοϊδη ή να χρεωθούν τη συνειδητή συνενοχή.